पुलिस ने जिम्मी से दूसरा रिवाल्वर बरामद करवाना है और इसके लिए अलावा इस बात की जांच जा रही है कि जिम्मी आरोपियों को किस तरह से फंड उपलब्ध करवाता था। हालांकि जिम्मी के वकीलों ने पुलिस द्वारा मांगे गए रिमांड का विरोध करते हुए कहा था कि पहले मोगा पुलिस ने जिम्मी को 14 दिन का पुलिस रिमांड लिया और फिर लुधियाना पुलिस भी दो बार रिमांड ले चुकी है। पुलिस जानबूझ कर जिम्मी को रिमांड पर ले रही है। लेकिन कोर्ट ने 1 दिन का रिमांड दे दिया। गौरतलब है कि पुलिस ने जिम्मी को दिल्ली एअरपोर्ट से गिरफ्तार किया था, उसका पुलिस की तरफ से पहले ही लुक आउट सर्कुलर जारी किया हुआ था और जगतार को उस समय गिरफ्तार किया जब वह शादी करवाने के बाद वापस इंग्लैड जाने की तैयारी में था। जम्मू का रहने वाला जिम्मी करीब 18 साल की उम्र में पढाई करने के लिए स्कॉटलैंड चला गया था और पढ़ाई छोडने के कारण वीजा बढ़ने के कारण गैर कानूनी ढंग से इंग्लैड में रह रहा था। पुलिस जांच में पता चला था कि जिम्मी जगतार के आपस में संबंध थे। जगतार सिंह अमलोह के शूटर शेरा को इटली में मिला था। उसके बाद गुगनी के जरिए रमनदीप के साथ संपर्क हुआ। फिर आरोपियों ने साजिश के तहत टारगेट किलिंग को अंजाम दिया।